Държавен вестник, бр. 12, 2015 г., стр. 11

БРОЙ  12	
Д Ъ Р Ж А В Е Н  В Е С Т Н И К 	
СТР.  11  
2. одитно становище за заверка без резерви 
с обръщане на внимание (немодифицирано 
становище);
3. одитно становище за заверка с резерви 
(квалифицирано становище).
(9) Основанията за формиране на одитно 
становище при финансов одит се определят с 
международно признатите одитни стандарти.
(10) Проектът на одитен доклад и стано-
вището по ал. 8 се проверяват и одобряват 
от съответния директор на дирекция, който 
изпълнява процедурата по контрол на качест-
вото по реда на чл. 46.
(11) Проектът на одитен доклад и на одит-
ното становище се връчват на ръководителя 
на одитираната организация или на оправо-
мощени от него лица. Ръководителят на оди-
тираната организация и/или оправомощени от 
него лица могат да дадат писмени становища 
по връчените проект на одитен доклад и одит-
но становище, предоставяйки допълнителни 
доказателства и/или допълнителни писмени 
обяснения в 14-дневен срок от връчването.
(12) При писмено искане на ръководителя 
на одитираната организация и/или на опра-
вомощени от него лица отговорният замест-
ник-председател може да удължи срока по 
ал. 11 със 7 дни.
(13) Заместник-председателят на Сметната 
палата изготвя мотивирано заключение по 
становищата по ал. 11 в 14-дневен срок от по-
лучаването им, с което одобрява окончателен 
одитен доклад и одитно становище по ал. 8, 
т. 1 или 2. Окончателният одитен доклад и 
одитното становище  се изпращат в 7-дневен 
срок на одитираната организация.
(14) В случаите на одитно становище за 
заверка с резерви, на отказ за заверка или на 
отказ от изразяване на становище заместник-
председателят изготвя мотивирано заключение 
по становищата по ал. 11 в 14-дневен срок 
от получаването им. В тридневен срок от 
изготвяне на заключението заместник-пред-
седателят внася за разглеждане на заседание 
на Сметната палата доклада, одитното ста-
новище, становищата по ал. 11 и мотивира-
ното заключение. Сметната палата със свое 
решение приема окончателен одитен доклад 
и одитно становище въз основа на цялостна 
оценка на доказателствата, становищата по 
ал. 11 и заключението, като може да приеме 
или отхвърли напълно или частично заклю-
чението и направените към него предложения 
и да  приеме, измени или отмени изцяло 
или частично констатации, изводи, оценки и 
препоръки в одитния доклад и формата на 
одитно становище.
(15) Сметната палата изпраща на ръково-
дителя на одитираната организация оконча-
телния одитен доклад и одитното становище 
по ал. 14 в 7-дневен срок от  приемането им.
(16) В случай на отказ за заверка или на 
отказ от изразяване на становище Сметната 
палата уведомява министъра на финансите, 
който може да предприеме мерки по чл. 107 
от Закона за публичните финанси. Когато оди-
тът се отнася до второстепенен разпоредител 
с бюджет, одитното становище се изпраща и 
на съответния първостепенен разпоредител 
с бюджет.
Прилагане на Административнопроцесуалния 
кодекс
Чл. 55. (1) За неуредените въпроси в произ-
водството по чл. 38 – 54 се прилагат съответно 
разпоредбите на глави втора, пета и седма от 
Административнопроцесуалния кодекс.
(2) Окончателните одитни доклади и стано-
вища не подлежат на оспорване по съдебен ред.
Доклади със становища по отчети за изпъл-
нение на бюджети
Чл. 56. (1) Министерският съвет, Нацио-
налният осигурителен институт, Националната 
здравноосигурителна каса и БНБ представят 
на Сметната палата в 7-дневен срок от одобря-
ването им отчети съответно за изпълнението 
на държавния бюджет, на бюджета на дър-
жавното обществено осигуряване, на бюджета 
на Националната здравноосигурителна каса 
и по бюджетните разходи на БНБ.
(2) Сметната палата изготвя доклади със 
становища по отчетите по ал. 1 не по-късно 
от три месеца от получаването им.
Уведомления до компетентни органи за пред­
приемане на мерки
Чл. 57. (1) При наличие на данни за вреди 
и за нарушения при изпълнението на бюджети 
и на сметки за средства от Европейския съюз 
или при управлението на имущество, които не 
съставляват престъпление, Сметната палата 
изпраща одитния доклад на съответния компе-
тентен орган за търсене на имуществена или 
административнонаказателна отговорност. 
Съответният орган е длъжен в 14-дневен срок 
от получаването на материалите от одита 
или одитния доклад да възложи извършва-
не на необходимите действия за търсене на 
отговорност.
(2) Органът по ал. 1 уведомява председателя 
на Сметната палата в срок до два месеца от 
получаването на материалите от одита или 
одитния доклад за предприетите мерки по тях.
(3) Сметната палата оповестява получени-
те уведомления, както и неизпълнението на 
задължението за уведомление.
Уведомление при данни за престъпление
Чл. 58. (1) При наличие на данни за прес-
тъпление Сметната палата изпраща одитния 
доклад и материалите към него на прокура-
турата.